PROCES-VERBAL


Încheiat astăzi, 31 octombrie 2018, cu ocazia lucrărilor şedinţei extraordinare a Consiliului Local al comunei Cristeşti,  convocată în baza dispoziţiei primarului comunei Cristeşti nr. 148 din 26 octombrie 2018 şi adusă la cunoştinţa consilierilor locali prin convocatorul înregistrat la comuna Cristeşti sub nr.5838 din 26.10.2018, iar la cunoştinţa locuitorilor comunei prin afişarea acestora la avizierul din clădirea sediului administrativ al Primăriei comunei Cristeşti. 
Şedinţa s-a desfăşurat în  clădirea sediului administrativ al Primăriei comunei Cristeşti. 
În urma apelului nominal al consilierilor locali s-a constatat că ședința a fost legal constituită, fiind prezenți 11 consilieri locali în funcție din 14, respectiv: Belean Manuel, Bereczki Zalan, Bian Ilarie, Chiorean Anghel,  Gidofalvi Lorand-Laszlo, Janosi Maria, Madarasz Jeno-Szabolcs, Mailat Viorel-Ioan, Nagy Hunor, Obreja Ioan şi Vas Avram-Stelian. 
La şedinţa Consiliului Local a participat doamna Kovacs Edit, primarul comunei Cristești,  precum şi subsemnata în calitate de secretar al comunei
Președintele de ședință, ales prin HCL nr.46/28 august 2018, CL nr.HCLdomnul consilier  Bereczki Zalan i-a salutat pe cei prezenți, a constatat că este cvorum, drept pentru care a declarat ședința Consiliului Local deschisă, și a supus aprobării ordinea de zi propusă prin convocatorul ședinței,  pe aceasta fiind înscris următorul punct: 
-Proiect de hotărâre privind aprobarea utilizării unei părţi din fondul de rezervă bugetară și modificării listei de investiții pe anul 2018
Inițiator Kovacs Edit, primarul comunei Cristești
Domnul consilier Belean Manuel a solicitat să se consemneze că la ședința care a avut loc în data de 24 octombrie 2018 acest proiect de hotărâre a fost votat cu 7 voturi ”pentru”; 3 ”abțineri” și 4 ”contra, și că în intervalul ”24-31 octombrie s-au efectuat o serie de lucrări pe raza localității Cristești, dar fără a fi aprobate de Consiliul Local”, a mai arătat că ”dacă suntem de acord cu lista de investiții fără cei 90000 de lei de la grădiniță” este și dânsul de acord cu proiectul de hotărâre, altfel va vota ”împotrivă”. Domnul viceprimar a arătat că fiecare are un vot, și că nu este normal să se facă presiuni asuptra altora cum să voteze. Domnul consilier Bian Ilarie a spus că fiecare votează ”cum vrea”, dar că în ședința ordinară, arătând că are filmarea de la ședință, președintele de ședință a spus „Punctul 4. Proiect de hotărâre privind aprobarea utilizării unei părţi din fondul de rezervă bugetară și modificării listei de investiții pe anul 2018, și a întrebat: ”Comisia 1 ?, i s-a răspuns ”de acord”;  ”Comisia 2?, i s-a răspuns ”de acord”; ”Comisia 3 ?, i s-a răspuns ”de acord”, după care a întrebat: ”cine este pentru ?”, și au ridicat mâna 10 consilieri, cu precizarea că dânsul nu a reușit să vadă chiar pe toată lumea, după care președintele de ședință a spus ”de acord toată lumea”,  și abia atunci Manu a spus ”Stați, stați, stați! Ce votăm?”. Domnul consilier Bian Ilarie a mai arătat că dânsului i-a trebuit un an de zile să înțeleagă ce este un buget, o excuție bugetară, o rectificare, de aceea poate să înțeleagă că unii dintre consilieri nu au înțeles proiectul de hotărâre, sau așa au dorit să voteze, dar după explicațiile din cadrul ședinței domnii consilieri Madarasz și Mureșan au arătat că dânșii sunt ”pentru” proiectul de hotărâre, a mai arătat că este convins că toți membrii Consiliului Local doresc să se facă ceva pentru comunitate, inclusv clădirea grădiniței. Domnul viceprimar Chiorean Anghel a arătat că atunci când pleci la un drum și întâlnești un obstacol încerci să-l depășesti, nu te oprești și aștepți să rezolve cineva problema, a mai arătat că dacă un domn consilier nu votează, ceilalți nu au voie să facă ceea ce este bine pentru comunitate, iar cei care consideră că s-a greșit să facă reclamații unde cred ei de cuviință. Domnul consilier Nagy Hunor a arătat că și dânsul a văzut că în ședința ordinară proiectul a fost votat cu 10 sau 9 voturi ”pentru”. Doamna primar a solicitat ca amendamentele la proiectele de hotărâri să fie propuse de Comisii în rapoartele pe care le întocmesc, nu în timpul ședinței sub formă de propuneri, pentru că de aceea se ajunge în ședințele Consiliului la discuții interminabile.
Președintele de ședință a supus aprobării Consiliului Local proiectul de hotărâre, s-a votat după cum urmează:
-8 voturi ”pentru”;
-2 ”abțineri”-domnii consilieri Obreja Ioan și Mailat Viorel-Ioan;
-1 vot ”contra”-domnul consilier Belean Manuel.
  
Având în vedere votul exprimat, Hotărârea privind aprobarea utilizării unei părţi din fondul de rezervă bugetară și modificării listei de investiții pe anul 2018 a fost adoptată cu 8 voturi ”pentru„.



Domnul consilier Bereczki Zalan a declarat închisă ședința extraordinară a Consiliului Local.

       Drept pentru care s-a încheiat prezentul proces-verbal.



Preşedinte de ședință, BERECZKI Zalan_________________		
Secretarul comunei Cristești, Melintia-Rodica STOICA_________	

